ועדת הכנסת, כנסת 15, פרוטוקול מספר 369, 2002-12-24 14:00

יוסי כץ: אני פותח את הישיבה.

יוסי כץ: הנושא שעומד על סדר היום הוא אישור רטרואקטיבי לפי סעיף 31(ה) להחלטת שכר חברי הכנסת.

יוסי כץ: מדובר בחוזה שכירות של חברי כנסת מסיעת מרצ.

יוסי כץ: הם שכרו את המושכר במהלך חודש ינואר.

יוסי כץ: החוזה שלהם קבע במפורש שהשימוש במושכר הוא לא לצרכי משרדים והחוזה מותנה בכך שיינתן אישור חריג, בהתאם לחוק התכנון והבנייה.

יוסי כץ: בחודש פברואר הוגשה בקשה לוועדה לתכנון ובנייה בתל-אביב.

יוסי כץ: השכירות בוצעה בפועל, למרות שהחוזה לא היה בתוקף.

יוסי כץ: ב-15 במאי אישרה ועדת המשנה לתכנון ובנייה אישור חריג, בהתאם לחוק התכנון והבנייה.

יגאל ביבי: וזה ממשיך להיות חריג.

יגאל ביבי: כלומר, זה שימוש חריג לתקופה מסויימת.

ארבל אסטרחן: בנובמבר הושלם התהליך.

נסים זאב: לכמה שנים אישרה הוועדה?

ארבל אסטרחן: לצמיתות.

יוסי כץ: הבקשה היא לאשר את התשלום רטרואקטיבית מפברואר.

יוסי כץ: האם הבקשה שלכם היא מפברואר או מינואר?

זהבה גלאון: מפברואר 2002, כמו שהגב' אנה שניידר מבקשת.

יוסי כץ: הבקשה של סיעת מרצ היא לאשר את התשלום רטרואקטיבית מפברואר 2002.

יוסי כץ: זאת לאור העובדה שהבקשה של המזכיר הוגשה כבר לוועדה לתכנון ולבנייה בחודש פברואר 2002.

יוסי כץ: ההחלטה הסופית נתקבלה רק בנובמבר 2002, אם כי ועדת המשנה כבר המליצה ב-15 במאי 2002 על אישור החריג.

יוסי כץ: הבקשה של סיעת מרצ היא לאשר לה מפברואר 2002 השתתפות הכנסת בדמי השכירות של אותם חברי כנסת ששכרו משרדים.

יוסי כץ: אני אצביע שתי הצבעות.

יוסי כץ: ההצבעה הראשונה תהא על בקשת מרצ.

יוסי כץ: אחר-כך נראה אם יש הצעות אחרות.

יוסי כץ: מי בעד אישור בקשת מרצ לתשלום דמי השכירות?

נסים זאב: מהי ההתלבטות?

נסים זאב: אני רוצה להבין.

זהבה גלאון: אדוני, האם אפשר להגיד משפט אחד?

יגאל ביבי: זה לא מקובל.

יגאל ביבי: זה לא מכובד.

אורי אריאל: אנחנו באמצע ההצבעה.

יוסי כץ: מי בעד אישור בקשת מרצ?

זהבה גלאון: ברשותך, יש לי הערה לסדר.

יעל דיין: כדאי שהיועצת המשפטית תגיד את העמדה.

אורי אריאל: חבר הכנסת כץ, כמה פעמים אפשר לעשות זאת?

אורי אריאל: דחינו זאת בשעה.

אורי אריאל: אנחנו באמצע ההצבעה.

יוסי כץ: אנחנו מצביעים.

זהבה גלאון: באו לכאן חברים חדשים.

אורי אריאל: היה לך המון זמן להסביר להם.

יוסי כץ: סליחה.

יוסי כץ: אני חשבתי לתומי להסביר זאת.

אורי אריאל: הסברת.

אורי אריאל: אתה רוצה לתת עכשיו עוד הסברים?

יוסי כץ: כל החומר מונח לפניכם.

יוסי כץ: רבותיי, מי בעד אישור בקשת מרצ, כפי שהיא, דהיינו: תשלום מפברואר 2002, ירים את ידו?

יוסי כץ: ה צ ב ע ה בעד ההצעה – 3

ארבל אסטרחן: אני מבקשת להעיר משהו.

ארבל אסטרחן: יש פה חברי כנסת שמדובר על המשרדים שלהם אישית.

ארבל אסטרחן: אני חושבת שזה לא ראוי שהם יצביעו.

יוסי כץ: מי אלה?

ארבל אסטרחן: חברות הכנסת ממרצ.

יוסי כץ: שתיהן?

יוסי כץ: אני לא בטוח.

ארבל אסטרחן: מדובר גם בחברת הכנסת גלאון וגם בחברת הכנסת נעמי חזן.

נעמי חזן: סליחה, את צודקת.

נעמי חזן: אנחנו בפירוש לא נשתתף בהצבעה.

יוסי כץ: מי בעד?

יוסי כץ: מי נגד?

יוסי כץ: בעד – 1 רוב – נגד ההצעה לא נתקבלה

יוסי כץ: ההצעה לא אושרה.

יוסי כץ: ההצעה השנייה היא לאשר לסיעת מרצ את תשלום דמי השכירות מהיום שבו ועדת המשנה אישרה את השימוש החריג, מה-15 במאי 2002.

יוסי כץ: מי בעד?

יוסי כץ: מי נגד?

יוסי כץ: בעד – 3 נגד – 4 הבקשה לא אושרה

יוסי כץ: ברוב קולות הבקשה לא אושרה.

יוסי כץ: תודה.

יוסי כץ: הישיבה נעולה.